R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind participarea Orașului Deta la implementarea proiectului din Investiția I.4 Implementarea a 3.000 km de trasee cicloturistice la nivel național” finanțat din PNRR,  Componenta 11 – Turism și cultură.
Analizând temeiurile juridice, respectiv:

a) art. 120, alin. (1), art. 121, alin. (1) și alin. (2), art. 138, alin. (1) și alin. (4) din Constituția României, republicată;

b) art. 3 și 4 din Carta europeană a autonomiei locale, adoptată  la Strasbourg la 15 octombrie 1985, ratificată prin Legea nr. 199/1997;

c) art. 7, alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 129, alin. 7, lit. f) și k) și alin. 9, lit. c) din OUG nr. 57/2019 privind Codul administrativ, cu modificările și completările ulterioare;

e) Ordinul Ministrului Dezvoltării, Lucrărilor Publice și Administrației nr. 3047/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare si reziliența în cadrul apelului de proiecte PNRR/2022/C11, componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național.
Ținând cont de:

a) referatul de aprobare al Primarului orașului Deta, în calitatea sa de iniţiator, înregistrat cu nr. 11.658/06.12.2022;
b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 11.659/06.12.2022 prin care se propune participarea Orașului Deta la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR,  Componenta 11 – Turism și cultură;

c) avizul consultativ al Comisiei Urbanism a Consiliului local.
În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:

Art. 1 – Se aprobă participarea Orașului Deta, alături de alte unități administrativ-teritoriale din cadrul județului, dar și din județele învecinate, la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR,  Componenta 11 – Turism și cultură. 

Art. 2 – Se mandatează Primarul Orașului Deta să semneze în numele și pe seama Orașului Deta Acordul de Parteneriat la cererea  de finanțare a proiectului „Implementarea a 3.000 km de trasee cicloturistice la nivel național” cu toate anexele acesteia, a tuturor documentelor aferente proiectului și să reprezinte Orașul și Consiliul Local al orașului în relația cu MDLPA. 

Art. 3 – Primarul orașului Deta împreună cu aparatul de specialitate, va duce la îndeplinire prevederile prezentei hotărâri. 

Art. 4 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului-Județul Timiș;

- Primarului Orașului Deta;

- Compartimentului Administrație publică, protocol;

- Compartimentului Dezvoltare economico-socială, prognoze și analize;
- Consiliului Județean Timiș;
- prin publicare pe site-ul www.detatm.ro – Monitorul oficial local.

INIȚIATOR PROIECT,                                                  AVIZEAZĂ PENTRU LEGALITATE:

      Petru ROMAN,                                                               Secretarul general al orașului Deta    

              Primar                                                                              Coralia SCULEAN         
